24.05.2018 - Durrës - Grabitje banesash në Sukth, hajdutët vjedhin raki dhe verë
Channel: TV AdriaNet
Date: 24/05/2018

Banorët e fshatit Sukth-Katund kanë disa ditë që po kalojnë netë të terrorizuara nga vjedhësit e banesave. Vetëm në njërën prej  lagjeve të këtij fshati janë vjedhur me thyerje gjashtë banesa dhe janë grabitur sasira të konsiderueshme pije alkoolike, kryesisht raki dhe verë, që fermeret e prodhojne për konsum vetjak. Në një nga këto banesa, Nikollë Priska thotë se i kanë vjedhur rreth 120 litra raki dhe 50 litra verë. Njëkohësisht, atij i kanë vjedhur edhe tre kazanë bakri për prodhimin e rakisë. Ndër to, ai ka pasur të ruajtura në shishe qelqi rreth 25 litra raki 10-vjeçare. Përveç tij, vjedhjet seriale kanë ndodhur në netë të ndryshme edhe në pesë banesa të tjera, ku janë marrë mbi 700 litra raki. Nga frika e vjedhjeve, tashmë banoret kalojnë netët pa gjumë. Ata dyshojnë se vjedhësit kanë qënë me furgon, pasi enët e vjedhura janë gjetur të zbrazura ne afërsi te banesave të tyre.